**Informasjon om overgang fra barn til voksen. Gis under møte ved 16 år.**

Listen med ulike tema i forbindelse med overgangen til voksen tar for seg tema for brukere med ulike behov og fungering. Ikke alle tema vil være aktuelle for alle.

**Verge**

Ved behov for verge ved 18 år begjærer foresatte dette. Fastlegen skriver legeerklæring. Fylkesmannens vergemålsavdeling følger opp vergeordningen.

Se nettsiden vergemaal.no for mer informasjon

**Økonomi**

Foreldre/foresatte: Hjelpestønad fra NAV reduseres til sats 1 etter fylte 18 år. Når hjelpestønad reduseres revurderer bydelen omsorgsstønaden dersom familien har omsorgsstønad.

Inntektssikring for brukeren.

Arbeidsavklarings penger (AAP) fra NAV kan være aktuelt for bruker fra 18 år. Ta kontakt og søk i god tid.

I utgangspunktet skal en søke AAP først for arbeidsavklaring. For noen brukere kan det være aktuelt å søke om uføretrygd med en gang.

**Skolegang**

Hva slags skoleløp er tenkt fremover? Noen elever kan ha rett på skole utover 3 årig videregående skole. Viktig å tematisere om høsten da en søker om nytt skoleår tidlig på nyåret.

Arbeidstrening i skoletiden? Hva slags tiltak har skolen.

**Arbeid**

Hvilken fungering brukeren har vil avgjøre hvor brukeren skal ha sitt arbeid eller sin aktivitet. Hva slags støtte vil bruker trenge i arbeidslivet? Bydelen kan ha behov for å avklare brukerens behov for støtte i en arbeidssituasjon.

NAV har ansvar for kvalifisering, arbeid, og ytelser. Bydelen har ansvar for dagsentertilbud dersom bruker ikke er aktuell for NAV sine tilbud.

Ta kontakt med NAV i god tid. Be om å få timeavtale for å sikre at en får oppdatert informasjon om ordninger og tilbud. Tilbud kan blant annet være; praksisplass, arbeid med bistand, varig tilrettelagt arbeid , arbeidsavklaringspenger, ung uføretrygd. Søk i god tid før 18 år.

Se Nav.no. NAV Nordstrand, Cecilie Thoresens vei 1 Tel: 55 55 33 33

**Bolig**

Hva tenker bruker/foresatte fremover om den fremtidige boligløsningen for brukeren?

Noen foresatte kjøper og bygger sammen med andre.

Bolig med døgnbemanning – Det er nå fritt brukervalg på bolig.

Leilighet med hjemmetjenester fra bydel..

Søke kommunal bolig.

Søke lån og tilskudd hos Husbanken via Boligkontoret. Søk om bolig i god tid før behovet er tilstede. Det er og viktig å informere bydelen dersom planer for boligløsninger endres.

**Fysio/ ergoterapi**

Fysioterapi gis etter 18 år hovedsakelig ved privat institutt. Fastlegen skriver henvisning. Bydelen har ergoterapeuter som bistår ift hjelpemidler og tilpasninger.

**Individuell plan** **og koordinator**

Ved overgang til 18 år kan det være at behov er endret og dermed at tjenestene endres. Søk om individuell plan (IP) ved behov 16 uker før. En har rett til IP og koordinator når en har 2 eller flere kommunale helse- og omsorgstjenester og behovet er langvarige og koordinerte tjenester. Søknad sendes til Avdeling Oppvekst, Team nedsatt funksjonsevne.

Bydel Nordstrand, Oppvekst, Team nedsatt funksjonsevne har råd og veiledningsplikt og kan stille på møter ved behov, selv om en bruker ikke har individuell plan og koordinator.

**Utredning**

Utredning ved Avdeling for nevrohabilitering kan være aktuelt for å sikre voksenperspektivet for brukeren fremover. Fastlegen henviser. Har bruker oppfølging fra barnehabiliteringen vil de kunne henvise til utredning. Barnehabiliteringen pleier og å innkalle til informasjonsmøte i forbindelse med overgang til voksen.

Helle Bertinussen , Avdeling Oppvekst

08.10.19